Sjö mínútum síðar bætti Orri Blöndal við öðru marki , eftir mistök hjá Arnari Hjaltested í marki SR. Hann missti pökkinn beint til Orra , eftir skot frá Jussi Sipponen . Bjarki Jóhannesson skoraði þá á 35. mínútu og voru SR-ingar nálægt því að jafna metin á lokakafla leikhlutans . Þrátt fyrir mikla pressu við mark SA , var staðan hins vegar 2 : 1 fyrir þriðja og síðasta leikhlutann . SA náðu aftur tveggja marka forystu snemma í þriðja leikhluta er Kanadamaðurinn Jordan Steger skoraði af stuttu færi . Það tók SR hins vegar aðeins um eina mínútu að minnka muninn aftur í eitt mark , en Robbie Sigurðsson skoraði á 46. mínútu og var munurinn því eitt mark þegar kortér var eftir . SR-menn reyndu hvað þeir gátu til að jafna metin , en þrátt fyrir fín færi tókst það ekki og gestirnir fóru glaðir heim til Akureyrar .